open-index/open-wikipedia-markdown huggingface dataset:
Boksing under Sommer-OL 1924

**Boksing under Sommer-OL 1924** ble arrangert fra 15. til 20. juli 1924 i Vélodrome d'Hiver i Paris.

Det var fjerde gangen boksing var med på det olympiske programmet under Sommer-OL 1924 i Paris. 181 utøvere fra 27 nasjoner deltok i åtte vektklasser. USA ble beste nasjon med seks medaljer totalt foran Storbritannia med fire. Otto von Porat vant gull for Norge i tungvekt, mens Sverre Sørsdal vant en bronsemedalje.

## Medaljefordeling

## Resultater
### [[Fluevekt]]

### [[Bantamvekt]]

### [[Fjærvekt]]

### [[Lettvekt]]

### [[Weltervekt]]

### [[Mellomvekt]]

### [[Lett tungvekt]]

### [[Tungvekt]]

## Eksterne lenker
* Boxing at the 1924 Summer Olympics hos olympedia.org
* Resultater og profilside  hos sports-reference.com
Kampen ved Breidablikk

**Kampen ved Breidablikk** var en trefning mellom 7. kompani av IR 9 og de tyske fremrykkende styrkene under den andre verdenskrig hvor de tyske styrkene prøvde å omgå de norske stillingene ved Tonsåsen sanatorium ved *Madslangrud* på Tonsåsen i Etnedal kommune. Her skjærer en liten skarp dal seg ned gjennom siden av hoveddalen og gir en forsvarer overhøyde.

## Forhistorie
De tyske styrker hadde forgjeves prøvd å slå seg gjennom i Bagn og tapt et helt kompani i kampen i Gråbeinhølen og den senere kampen om Bagnsbergatn gård. Etter en retrett mot Hønefoss satte de seg fast ved Nes i Ådal før de igjen angrep mot Bagn. Denne gang stoppet angrepet ved Islandselva og selv med støtte av fly og stridsvogner klarte de ikke å forsere stillingene.

Da 163. infanteridivisjon ikke kom noen vei i Bagn gikk general Engelbrecht med sin divisjon om Fluberg og over Tonsåsen mot Aurdal. Da han nådde stillingene ved Tonsåsen kom han ingen vei. Kolonnen som marsjerte mot Valdres bestod av I. og II. bataljon av IR 236, III. bataljon av IR 159 og I. bataljon av artilleriregiment 222, forsterket med et batteri av AR 234. I tillegg til disse avdelingene var det med et pionerkompani.

3. kompani av IR 236 ble da sendt i en venstre flankemarsj over Leirskogen mot Breidablikk. Derfra skulle det tyske kompaniet gå mot Tonsåsen og inn i flanken på de norske forsvarslinjene. På Leirskogen støtte de sammen med fenrik Erdals stridsgruppe som var på vei tilbake etter å ha oppgitt et ildangrep fra Bjørneskardet mot de tyske troppesamlingene i dalbunnen i området Flatmoen &ndash; Øylund &ndash; Øyhus (dagens Smedlund). I tillegg hadde de sporadisk kontakt med skiløperpatruljen i Mørkedalen og måtte kjempe seg gjennom utplasserte tyske vaktstillinger.

## Fremrykking og kamp med 1. kompani
:*Teksten må utvikles*

De fremrykkende tyskerne støtte på et vaktlag ledet av Alf Vatle fra 7. kompani av IR 9 som hadde befestet veikrysset. Det blir ildstrid på bare 25 meters avstand mellom vaktlaget og det fremrykkende tyske kompaniet i kampen ved Breidablikk. Etter kort tid kom kaptein Elias Haukeland til med hele kompaniet og en intens kamp brøt løs. Ingen av kompaniene hadde noen mulighet til å få unnsettelse fra noen av sine egne styrker. Det endte med at det tyske kompaniet ble nedkjempet, og 26 tyske soldater ble tatt til fange. Resten var døde, såret eller drevet på flukt.

## Se også
* Kampene langs Randsfjorden, i Ådalen og Valdres
* Kampen i Gråbeinhølet
* Kampen om Bagnsbergatn gård
* Kampene ved Islandsmoen
* Skiløperpatruljen i Mørkedalen

## Litteratur
* Andreas Hauge; *Valdres 1940, Kampen i Gråbeinhølet, på Bagnsbergane gård og ved Brediablikk*, Forsvarsmuseet 1986,

## Eksterne lenker
* Helse&ndash; og omsorgsdepartementet: 11.3 Felttoget i Norge 1940 (Eitinger-rapporten - del 1)
* Krigsminner, &ndash; Då krigen kom
Ni Yicheng

**Ni Yicheng** (kinesisk: 倪一誠 eller **Ni Yagu** 倪雅谷, europeisk navn: Giacomo Niva eller Niwa; født 1579 i Japan, død 26. oktober 1638 i Macao i Kina) var katolsk kinamisjonær tilhørende jesuittordenen. Han hadde kinesisk far og japansk mor. Han trådte inn i jesuittordenen i Macao i 1601 og ble legbror. Han virket som maler, og kom til Beijing i juli 1602. I 1611 var han tilbake i Macao, og virket også i Nanchang og i Beijing igjen.

## Se også
* Liste over kinamisjonærer tilhørende jesuittordenen

## Referanser
Adler-Sotsji lufthavn

**Adler-Sotsji lufthavn** (IATA: **AER**, ICAO: **URSS**) (russisk: Международный Аэропорт Адлер-Сочи) er en flyplass utenfor Sotsji i Adler-distriktet i Russland. 

Flyplassen betjener hovedsakelig russiske turister på vei til Sotsji-området om sommeren, noe som gjør den til den flyplassen i Russland som har flest feriereisende. Rundt 1,35 millioner passasjerer besøkte flyplassen i 2006 (10,4 % økning fra 2005).

## Flyselskaper og destinasjoner

## Ulykker

*3. mai 2006 styrtet Armavia rute 967, en Airbus A320, i Svartehavet underveis fra Zvartnots internasjonale lufthavn i Jerevan til Sotsji. Flyet styrtet under et landingsforsøk på Sotsji lufthavn og alle 113 ombord omkom.
*25. desember 2016 styrtet en Tupolev Tu-154 to minutter etter avgang fra Sotsji ned i havet. Alle 92 ombord omkom.

## Kilder

* Sochi Destinations
* Sochi Airport at Russian Airports Database

## Eksterne lenker

*  (på russisk)
* Great Circle Mapper: AER / URSS – Adler, Sochi, Russian Federation (Russia)
* World Aero Data airport information for URSS 
* ASN Accident history for URSS
* Historical Weather Records for Adler
Robert Aske

**Robert Aske** (født 1500 i Yorkshire, død 12. juli 1537 i York) var en engelsk advokat som ledet opprøret Nådens pilegrimsferd i York i 1536. Han ble henrettet for høyforræderi av Henrik VIII av England i 1537. 

## Liv og virke
### Bakgrunn
Robert Aske var en yngre sønn av sir Robert Aske fra Augthon ved Selby. Han vokste opp i York og flyttet senere til London. Han tilhørte en gammel Yorkshirefamilie, med gode forbindelser. En av Askes fettere var Henry Clifford, 2. jarl av Cumberland.

### Karriere
Han ble advokat, og var *fellow* var Gray's Inn. Aske var en gudfryktig mann, og reagerte sterkt på Henrik VIIIs endringer i kirkeordningen. Spesielt reagerte han på oppløsningen av klostrene. Da det brøt ut et opprør i York i oktober 1536 var han på vei hjem fra London. Han var ikke involvert fra starten av, men tok raskt over ledelsen, og innen 10. oktober ble han regnet som bevegelsens leder. Den dagen brøt et opprør i Lincolnshire sammen, og kort tid etter tok Aske og omkring 9000 opprørere kontroll over York. 

Han forhandlet med kongens menn i nord, Thomas Howard, 3. hertug av Norfolk og George Talbot, 4. jarl av Shrewsbury, og ble lovet fritt leide til kongens palass hvor han skulle få en audiens. I samtalen med Henrik VIII fikk han løfter om at alle opprørere ville bli benådet og at spørsmålene de tok opp ville bli tatt opp når et parlament skulle innkalles i York innen et år. Aske stolte på dette, og oppfordret opprørerne til å spre seg.

Kort tid etter ledet Francis Bigod et nytt opprør i Cumberland og Westmorland, som Aske forsøkte å stoppe. Dette gav Henrik VIII mer enn nok anledning til å gå tilbake på sine løfter, og flere ledere ble arrestert. Aske ble ført til Westminster og dømt for høyforræderi. Han ble så ført tilbake til York, hvor han ble hengt. Noen versjoner av historien forteller at han ble hengt, trukket og kvartert, hvilket var den vanlige straffen for forrædere, men det er også mulig at han ble benådet til vanlig hengning, en langt mindre smertefull måte å dø på, ettersom de fleste kilder kun nevner dette. Hans legeme ble hengt i lenker på muren på Norfolk Castle.

## Navnebror
Robert Aske deler navn med en annen ved samme navn, som trolig kom fra samme familie. Denne andre Aske var en formuende sytilbehørshandler i det sentrale London. Denne Robert Aske er mest kjent for at han etterlot en stor del av sin formue til velgjørenhet som grunnla et antall skoler.

## Referanser


## Litteratur
* Richard W. Hoyle: *The Pilgrimage of Grace and the Politics of the 1530s*. Oxford University Press, Oxford 2007, ISBN 978-0-19-925906-9.
* Geoffrey Moorhouse: *Pilgrimage of Grace. The rebellion that shook Henry VIII's throne*. Phoenix Press, London 2003, ISBN 1-84212-666-0.
Combat Records

**Combat Records** er et amerikansk plateselskap fra New York City med utgivelser innen punk rock og heavy metal, særlig thrash og crossover. Plateselskapet var til å begynne med uavhengig, men ble kjøpt av Relativity Records, et datterselskap til Sony Music Entertainment. De hadde som uavhengig og som et imprint til Relativity Records utgivelser av Megadeth, Nuclear Assault, Agnostic Front, Death, Possessed, Agent Steel, Dark Angel, Heathen, Corrosion of Conformity, Circle Jerks og Exodus. Combat Records ble nedlagt, men gjenoppsto kortvarig i 2005 og så på nytt i 2017, da David Ellefson, bassisten i Megadeth som platedebuterte på selskapet, anskaffet varemerket via sitt firma EMP Label Group.

## Referanser
Peter Madsen (fotballspiller)

**Peter Planch Madsen** (født 1978) er en dansk fotballspiller, som spiller for den danske klubben Brøndby IF i dansk superliga. Han har 13 kamper og 3 mål på det .  

I mars 2020 ble Madsen testet positiv for SARS-CoV-2. Han hadde vært med på et fødselsdagsselskap i Amsterdam, der også tidligere lagkamerater Christian Poulsen og Thomas Kahlenberg var til stede. Han ble testet etter at Kahlenberg var blitt testet positiv. Madsens eneste symptom var en lett hodepine og han ble ilagt hjemmekarantene.

## Meritter
* **[[Superligaen|Dansk superliga]]**: 1996-97, 1997-98, 2001-02
* **[[Dansk Cup]]**: 1997-98

## Referanser


## Eksterne lenker
* 
*  Brøndby IF profile
Edward Foxe

**Edward Foxe** (født ca. 1496, død 8. mai 1538) var biskop av Hereford under Henrik VIII av England. Han var den mest luthersk inspirerte av Henrik VIIIs biskoper, og hadde hovedansvaret for *[[Ten Articles]]* fra 1536. Dette var de første retningslinjer for * Church of England* idet den ble gjort uavhengig fra Roma. 

## Liv og virke
### Bakgrunn
Foxe ble født i Dursley i Gloucestershire. Det er mulig at han var i slekt med Richard Fox, biskop av Exeter og lordseglsbevarer under Henrik VII.

Han ble utdannet ved Eton College og King's College i Cambridge. Etter å ha fullført studiene i 1520 ble han sekretær for Thomas Wolsey i 1527. I 1528 ble han sendt sammen med biskop Stephen Gardiner til Roma for å få tillatelse til å føre saken om ugyldiggjøring av ekteskapet mellom Henrik VIII og Katarina av Aragón i England. 

Da han kom tilbake fra Roma, ble han profoss ved King's College. I august 1529 var det Foxe som overbrakte Thomas Cranmers forslag om å søke hjelp fra teologiske fakulteter på kontinentet til kongen. Dette forslaget førte til at Cranmer ble utnevnt til erkebiskop av Canterbury, en posisjon Foxe hadde forventet å få.

Etter et kort oppdrag i Paris i oktober 1529 traff Foxe i januar 1530 Hugh Latimer i Cambridge, og de to ble venner. De tok en aktiv rolle i å overtale de engelske universitetene til å stille seg på kongens side i annulleringsspørsmålet. Han ble i 1530 og 1531 sendt til franske universiteter for å overtale dem, og var også involvert i å forhandle frem en nærmere allianse mellom England og Frankrike. I april 1533 var han *prolocutor* under konvokasjonen hvor kirken i England bestemte at kongens ekteskap var ugyldig.

### Biskop
Han flere innbringende kirkelige embeter, som erkediakonatet Leicester (1531), dekanatet Salisbury (1533) og bispeembetet i Hereford (1535). I 1535 og 1536 var han i Tyskland for å diskutere politisk og teologisk forståelse med lutherske fyrster og teologer. Han hadde flere samtaler med Martin Luther, som ikke lot seg overbevise om rettmessigheten ved Henrik VIIIs ekteskapsannullering.

I 1534 publiserte han traktaten *De vera differentia regiae potestatis et ecclesiae*. Annen utgave av verket kom i 1538, og i 1548 kom en oversettelse til engelsk.

## Litteratur
*Haigh, Christopher (1993). English reformations : religion, politics, and society under the Tudors (Reprinted. ed.). Oxford: Clarendon Press.ISBN 0198221622.
Sanctuary Records

**Sanctuary Records Group Ltd.** var et uavhengig britisk plateselskap fra 1976 til 2007.

Selskapet ble stiftet av Rod Smallwood og Andy Taylor i 1979. Samme år oppdaget de heavy metal-bandet Iron Maiden på en pub, og skrev deretter kontrakt med bandet. Plateselskapet fikk navnet Sanctuary Records etter å ha hørt Iron Maidens sang «Sanctuary». Sanctuary Records var Storbritannias største uavhengige plateselskap helt fram til juni 2007, da de ble kjøpt opp av Universal Music Group for 44,5 millioner britiske pund.

Sanctuary Records har gitt ut album av musikere fra forskjellige sjangere, men stort sett tradisjonelle rockesjangere. Noen av de mest kjente bandene og artistene som har gitt ut på selskapet er Black Sabbath, Billy Idol, Thin Lizzy, Accept, 10cc, Anthrax, Elton John, Motörhead, Iron Maiden, Kiss, Dio og Guns N' Roses.

## Artister
Jarl av Kildare

**Jarl av Kildare** er en irsk adelstittel. 

Tittelen ble opprettet for John FitzThomas FitzGerald, 1. jarl av Kildare i 1316. Den første opprettelsen endte med at tittelen ble inndratt fra Thomas FitzGerald, 10. jarl av Kildare i 1537. Da Henrik VIII av England begynte gjenerobringen av Irland i 1536 var jarlen av Kildare *de facto* hersker på øya.

I 1554 ble hans halvbror og arving Gerald FitzGerald tildelt tittelen jarl av Kildare, men da som første jarl i en ny opprettelse. I 1569 ble dette omgjort, slik at han ble 11. jarl. I 1599 døde den andre opprettelsen ut, men den første levde videre da arvereglene tillot dette. Den 20. jarlen ble i 1761 marki av Kildare, og i 1766 hertug av Leinster. 

## Første opprettelse, 1316
*John FitzThomas FitzGerald, 1. jarl av Kildare (1250–1316) 
*Thomas FitzJohn FitzGerald, 2. jarl av Kildare (d. 1328) 
*Richard FitzThomas FitzGerald, 3. jarl av Kildare (1317–1329)
*Maurice FitzThomas FitzGerald, 4. jarl av Kildare (1318–1390)
*Gerald FitzMaurice FitzGerald, 5. jarl av Kildare (d. 1410)  
*John FitzGerald, 6. jarl av Kildare (d. 1427) 
*Thomas FitzGerald, 7. jarl av Kildare (d. 1477) 
*Gerald FitzGerald, 8. jarl av Kildare (c. 1456–1513)  
*Gerald FitzGerald, 9. jarl av Kildare (1487–1534)
*Thomas FitzGerald, 10. jarl av Kildare (d. 1537) (forfeit 1537)
*Gerald FitzGerald, 11. jarl av Kildare (1525–1585) (restored 1569)
*Henry FitzGerald, 12. jarl av Kildare (1562–1597)
*William FitzGerald, 13. jarl av Kildare (d. 1599) 
*Gerald FitzGerald, 14. jarl av Kildare (d. 1612)  
*Gerald FitzGerald, 15. jarl av Kildare (1611–1620)
*George FitzGerald, 16. jarl av Kildare (1612–1660)
*Wentworth FitzGerald, 17. jarl av Kildare (1634–1664)
*John FitzGerald, 18. jarl av Kildare (1661–1707)   
*Robert FitzGerald, 19. jarl av Kildare (1675–1744)
*James FitzGerald, 20. jarl av Kildare (1722–1773)

*For den videre rekken, se hertug av Leinster. 

## Andre opprettelse, 1554
*Gerald FitzGerald, 11. jarl av Kildare (1525–1585)
*Henry FitzGerald, 12. jarl av Kildare (1562–1597)
*William FitzGerald, 13. jarl av Kildare (d. 1599)
Kongeriket Irland

**Kongeriket Irland** (klassisk irsk: *Ríoghacht Éireann*; moderne irsk: *Ríocht Éireann*) var navnet på den irske staten fra kong Henrik VIII av Englands proklamasjonen som konge av Irland ved loven *Loven Irlands krone av 1542* og varte fram til opprettelsen av Det forente kongerike Storbritannia og Irland i 1800 ved Unionsloven av 1800. 

Det erstattet *[[Lord av Irland|Lordship of Ireland]]* som hadde blitt opprettet i 1171. Kong Henrik VIII ble anerkjent som monark av Irland av en del protestantiske stater i Europa, men ikke av de katolske monarker. Imidlertid ble hans datter Maria anerkjent som dronning av Irland av pave Paul IV i 1555 etter at hun hadde innført et strengt katolsk styre i England. Det adskilte kongeriket Irland fortsatte å eksistere fram til slutten av 1800 da Irland ble slått sammen med Storbritannia for å danne det forente kongerike Storbritannia og Irland fra den første dagen av 1801. Det varte fram til 1922 da 26 av 32 irske grevskap gikk ut for å opprette den irske fristaten og som senere ble republikken Irland.

## Referanser


## Litteratur
* de Beaumont, Gustave & Taylor, William Cooke ([1839] 2006): *Ireland Social, Political, and Religious*, oversatt av William Cooke Taylor, bidrag fra Tom Garvin, Andreas Hess: Harvard University Press (opptrykk fra originalen fra 1839), ISBN 978-0-674-02165-5.
* Pawlisch, Hans S. (2002): *Sir John Davies and the Conquest of Ireland: A Study in Legal Imperialism*, Cambridge University Press, ISBN 978-0-521-52657-9.
* Keating, Geoffrey (1866): ''The History of Ireland, from the Earliest Period to the English Invasion'', oversatt til engelsk fra *Foras Feasa Ar Éirinn* av John O'Mahony.
Part

**Part** kan vise til:

* Part (juridisk terminologi)
* I et eierforhold til et objekt, kan ordet part enten referere seg til en bestemt del av objektet, eller en eierandel i hele objektet.
* En eierpart i en eiendom, kan enten være en bestemt del av en eiendom (for eksempel en teig), eller en eierandel i den samlede eiendommen. En part i en eiendom kan imidlertid også være en rettighet til å utnytte deler av eiendommen (for eksempel en fiskerett eller en hogstrett).
* Dersom objektet er en gjenstand, vil en part normalt være eierandelen av gjenstanden, for eksempel en bondes eierandel av en skurtresker. Ved salg av gjenstanden vil parten få tildelt sin andel av salgssummen.
* I et aksjeselskap vil en eiers part av selskapet være eierens antall aksjer dividert på det samlede antall aksjer i selskapet.
Biserica Neagră

**Biserica Neagră** (tysk: **Die Schwarze Kirche**, *den sorte kirken*) er en luthersk katedral i Brașov (tysk: Kronstadt) i Transilvania (), Romania. Den ligger i Brașovs gamleby, og er byens viktigste, historiske byggverk. Den ble bygget i gotisk stil.

Katedralen fikk sitt navn etter en brann i 1689, da byen var okkupert av østerrikske tropper. Katedralen er imidlertid ikke sort i dag, men er tvert i mot hvit innvendig. Biserica Neagră er også kjent for sin samling av anatolske tepper, bragt av Siebenbürgen-saksiske () handelsmenn i senmiddelalderen.

## Referanser
Peter Madsen (tegner)

**Peter Madsen** (født 12. mai 1958) er en dansk tegneserieskaper og forfatter. Han arbeider også som illustratør, maler, designer og foredragsholder.

## Bakgrunn og arbeid
Peter Madsen ble født i Århus i Danmark, men rakk i løpet av barndommen å bo på tolv forskjellige steder rundt om i Danmark. Han debuterte i 1973 med flere korte serier i *Seriemagasinet*. I de følgende år bidro han til flere amatørfanziner, blant annet *Sejd* og *Blomstrende Spaghetti*.

På initiativ fra det danske tegneserieforlaget *[[Interpress]]* gikk i 1977 Peter Madsen sammen med Henning Kure og Hans Rancke i gang med å skape den humoristiske vikingserien Valhall. Det første albumet kom i 1979. Valhall har i dag kommet ut med fjorten album og det femtende er ventet i 2009.

Egentlig studerte Peter Madsen medisin, men foretrakk heller å bli tegner og forteller. I 1990 ble det utgitt et samlealbum med opplevelsene hans som ung medisinstudent. Samme året ble albumet kåret til Årets beste album av *Danske Tegneserieskaperes konferanse*.

I 1990 startet han arbeidet med å gjenfortelle evangelienes i historie i tegneserieformat på oppdrag fra *Det Danske bibelselskap*. I *Menneskesønnen* hadde Peter Madsen tolket Jesus på en ny måte, noe som ble godt mottatt. Han ble tildelt både *Den Kristne Tegneseriepris* på Tegneseriefestivalen i Angoulême (Frankrike) og Den norske Sproingprisen for *Menneskesønnen*.

På 2010-tallet har han illustrert barnebokserien Trolleliv som handler om en trollbarna i en trollfamilie i et folkeeventyr- og Kittelsen-inspirert univers.  

## Priser
* 1981 Danmarks Skolebibliotekarforenings Barnebokpris for *Valhall – Ulven er løs*
* 1987 Publikumsprisen for Beste Barne- og Ungdomsfilm i Cannes *Tegnefilmen basert på Valhall*
* 1989 Den danske tegneseriepris, Ping Prisen
* 1990 Årets beste tegneserie på *Danske Tegneserieskaperes Konferanse*
* 1992 Årets beste album, *Ormen i dypet* på *Tegneseriemekka i Ballerup*
* 1992 Sproingprisen, for beste utenlandske album : Frejas smykke
* 1995 *Danske Tegneserieskaperes Konferanse*s pris for beste fargelagte tegneserie: Menneskesønnen
* 1996 Den Kristne Tegneseriepris i Angoulême, Frankrike for Menneskesønnen
* 1999 SAS prisen for Beste Nordiske Tegneserie : Mysteriet om digtermjøden på Raptus-festivalen i Bergen 
* 2004 Sproingprisen, for beste utenlandske album : Mennskesønnen

## Referanser


## Eksterne lenker
* 
* 
*  Biografi på Peter madsens nettsider
Nabo

En **nabo** er en som eier, fester eller bruker en eiendom som har felles grenser med en annen eiendom. Begrepet nabo brukes også om boligen ved siden av i samme bygning eller boligområde selv om det ikke er eiendomsgrense i mellom.

Begrepet nabolag benyttes om områder med en viss ensartethet særlig innenfor by eller tettstedsområder.

## Plan- og bygningslovgivningen
Naboer til en eiendom som det søkes om et tiltak på (for eksempel bygging av hus), skal varsles i forbindelse med søknaden, og har en frist på to uker til å inngi merknad til saken.

## Naboloven
Hva en eier kan foreta seg på egen eiendom til skade eller ulempe for naboer reguleres av lov om rettshøve mellom grannar (grannelova), ofte også omtalt som naboloven.

## Se også
* Gjenboer

## Eksterne lenker
* Plan og bygningsloven
* Grannelova
Carl Fredrik Kolderup

**Carl Fredrik Kolderup** (1868–1942) var en norsk professor i geologi.

## Liv og virke
Etter examen artium ved Tanks skole 1882 var han ett år på Krigsskolen, før han under W. C. Brøgger ved Det Kongelige Frederiks Universitet studerte til cand.real. i geologi 1892. Fra 1898 var han stipendiat ved Bergens Museum der han også ledet den mineralisk-geologiske samling og i 1899 fikk etablert faste seismiske undersøkelser med første norske stasjon for jordskjelv etablert 1904. Forskningen ledet til en dr.philos. i 1908 med avhandlingen *Bergensfeltet og tilstøtende trakter i senglacial og postglacial tid*. Han ble dosent 1904 og
fra 1914 professor, da institusjonen fikk sine fem første professorer. Museumsdirektør var han også 1914–38. Kolderup var kjent for å skrive om Vestlandets geologi og utga *Geology of the Bergen Arc System* sammen med sin sønn Niels-Henrik Kolderup (1898–1971) som også var professor i geologi samme sted fra 1939 til 1968.

Han var i bystyret for Høyre og byens varaordfører, samt hadde en rekke verv i byen ellers. Han var innvalgt i Det Norske Videnskaps-Akademi og mottaker av Oranje-Nassau-ordenen.
## Referanser
Olaf Holtedahl

**Olaf Holtedahl** (1885–1975) var professor i geologi ved Universitetet i Oslo fra 1920 til 1955. Han ledet institutt for historisk geologi og var en pioner under oppbygningen av geologifaget i Norge.

## Liv og virke

I 1927–1928 deltok han på den første av Norvegia-ekspedisjonene og gjennomførte han undersøkelser på Sør-Shetlandsøyene og Det antarktiske arkipel i Antarktis, og Holtedahlfjella i Dronning Maud Land er oppkalt etter ham. Holtedal var inspirator for en rekke etterfølgende geologer i Norge, bl.a. som veileder for Bjørn G. Andersen. Andersen tok opp arven etter Holtedal. Professor Hans Holtedahl sønn av Olaf Holtedal var den første maringeologen i Norge.

## Priser og utmerkelser
* 1912 – Kongens Fortjenstmedalje i gull
* 1916 – Fridtjof Nansens belønning for fremragende forskning, Matematisk-naturvitenskapelig klasse
* 1929 – Andrée-medaljen
* 1951 – Kommandør av St. Olavs Orden, for "vitenskapelige fortjenester"
* 1951 – Wollastonmedaljen
* 1954 – Leopold von Buch-medaljen
* 1955 – Gunnerusmedaljen
* 1957 – Honorary Fellow of the Royal Society of Edinburg
* 1961 – Foreign Member of the Royal Society
* Ridder av den svenske Nordstjärneorden

## Bibliografi
* *On the geology and physiography of some Antarctic and sub-Antarctic islands: with notes on the character and origin of fjords and strandflats of some northern lands.*. Sci. Res. Norwegian Antarctic Exped. 1927–1928 and 1928–1929. 3. Norske Videnskaps-Akademi i Oslo, 172 s. 1929.
* *Hvordan landet vårt ble til; en oversikt over Norges geologi*. Ny omarbeidet utg. Oslo. Cappelen. 199 s. 1951.
* *Norges geologi*. To bind. 1953.
* *Geology of Norway* (red.) 1960.
* Bibliography of Olaf Holtedahl – Artikkel fra Norsk Geologisk Tidskrift med oversikt over utgivelser

## Referanser


## Eksterne lenker
* 
* Norsk Polarhistorie biografiside om Olaf Holtedahl
Gjenboer

**Gjenboer** er en eier, fester eller bruker av en eiendom som ligger på andre siden av veg eller andre smale arealstriper og således *ikke* har felles grense med angjeldende eiendom.
  
Begrepet gjenboer brukes også om bygning eller bolig med innsyn til en annen bolig, for eksempel over gårdsrommet i bygårder. Begrepet kan være uavhengig om det er eiendomsgrense i mellom.

## Plan- og bygningslovgivningen
Plan- og bygningsloven (PBL) likestiller gjenboere med naboer når det gjelder nabovarsling.

Som hovedregel skal den som søker om tillatelse etter PBL varsle naboer og gjenboere.  Kommunen kan gi helt eller delvis fritak for nabovarsling eller kreve at andre enn naboer og gjenboere også varsles.
De som får slikt «nabovarsel» har 2 ukers frist for å inngi merknad til saken.

Gjenboere er å anse som parter i saken på linje med naboer og eventuelt andre, og har således rett til innsyn i sakens dokumenter i henhold til forvaltningsloven.

## Boligannonser
I boligannonser brukes ofte begrepet «ingen gjenboere» dersom det ikke er direkte innsyn i boligen, f.eks. for en toppleilighet med en lavere blokk ved siden av.

## Se også
*Nabo
Francisco Pacheco

**Francisco Pacheco** (født 1568 i Ponte de Lima nær Braga i Portugal, drept ved brenning 20. juni 1626 i Nagasaki i Japan) var en misjonær i Det fjerne østen tilhørende jesuittordenen. Han ble sendt til Det fjerne østen, og ankom Japan i 1604. Etter fire år der var han en stund kinamisjonær, som rektor for jesuittkommuniteten i Macao 1608 til 1611. I 1612 virket han igjen i Japan men måtte tilbake i landflyktighet til Macao i 1614. Han kom tilbake til Japan i 1615 og var jesuittenes provinsial der fra 2. oktober 1625 til 2. desember 1626. Natt til 18. desember 1625 ble han arrestert, fengslet og torturert for troens skyld i Arima. Han ble henrettet ved å bli brent levende 29. juni 1626 i Nagasaki. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Simão da Cunha

**Simão da Cunha** eller **Qu Ximan** 瞿西滿 (født 1589 i Coimbra i Portugal, død 4. september 1660 i Macao i Kina) var en kinamisjonær tilhørende jesuittordenen. Han ble sendt til Det fjerne østen (først India i 1618. I 1624 kim han til Hangzhou i Kina, og virket senere i Fujian. Han var superior for en rekke misjoner og ble viseprovinsial for Kina. misjonene i Ostindia og Japan.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Skafthulløks

**Skafthulløksa** er en arkeologisk artefakt som regnes til yngre steinalder. Øksene er slipte og har rett egg. Skafthull er boret ved å dreie en rørknokkel fram og tilbake med sand som slipemiddel.  Øksene ble brukt til å bearbeide jord, som stridsøkser og til kultformål.

## Referanser
Fylkesvei 427 (Akershus)

**Fylkesvei 427 i Akershus** gikk mellom Kankedal og Smedstuen i Gjerdrum. Veiens lengde var tilsammen 11,1&nbsp;km. Veien best0 av en vestre og en østre trasé.

2019 ble veien erstattet av fylkesvei 1540 og fylkesvei 1549.

## Kommuner og knutepunkter

## Referanser


## Eksterne lenker
* Vegvesenets vegkart
Manuel de Morais

**Manuel de Morais** (født 11. november 1711 i Macao i Kina, død 20. september 1746 i Macao) var katolsk kinamisjonær tilhørende jesuittordenen. Han var fra Macao, og trådte inn som jesuitt i 1731. Man misjonerte blant annet i Huguang (fra 1735) og Jiangnan (fra 1745). 
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Leopold von Buch

**Christian Leopold von Buch** (født 26. april 1774 i Angermünde i Brandenburg, Tyskland, død 4. mars 1853) var en tysk geolog, og regnet som en av de største geologene i sin samtid. Han interesserte seg for brede felt av faget – stratigrafi, vulkaner, og ikke minst epoken jura som han delte inn i tre seksjoner. I likhet med studiekameratene Alexander von Humboldt og  Abraham Gottlob Werner gikk også von Buch ved Bergakademiet i Freiberg i Sachsen. Han studerte også ved universitetene i Halle og Göttingen.

Sent i 1790-årene begynte han å studere geologien i Tyskland, Østerrike og Italia, og besøkte bl.a Vesuv i 1799. To år tidligere hadde han studert Alpene i regionen Steiermark sammen med Humboldt. Etter studier av det kjente, vulkanske fjellet Puy de Dôme i sørlige Frankrike, gikk han i disputt med Werner om dets opprinnelse. Reisene førte til en rekke publikasjoner på flere språk.

Buch reiste 1806–1807 gjennom hele Norge og Lappland, samt deler av Sverige, beskrevet i beretningen *Reise durch Norwegen und Lappland* (utgitt i Berlin, 1810). Han ble den som først satte Oslofeltet på verdenskartet, et kart over feltet pryder forsida av boka. Buch formulerte blant annet at hele Sverige fra Frederikshald til Åbo steg langsomt opp av havet, en landheving vi i ettertid kjenner som resultat av innlandsisens avsmelting etter siste istid. I 1815 besøkte han sammen med geologen og botanikeren Christen Smith Kanariøyene, en reise som ga ytterligere motivasjon til vulkanologisk arbeid. Von Buch foreslo begrepet caldera for vulkansk restkrater, og studerte calderaer på Tenerife og La Palma, og ble overbevist om at øygruppen var resultat av intens vulkansk aktivitet. Hans forslag om at Kanariøyene var de siste rester av et større, fortidig kontinent, var derimot et vitenskapelig blindspor. Etter reisen besøkte von Buch også Hebridene.

I Norge besøkte han blant andre presten Abraham Pihl i Vang og handelsmann Hans Christoffer Klæboe i Lyngseidet.

## Bibliografi
* *Versuch einer mineralogischen Beschreibung von Landeck*, 1797
* *Entwurf einer geognostischen Beschreibung von Schlesien*, 1802
* *Geognostische Beobachtungen auf Reisen durch Deutschland und Italien*, 1802-09
* *Reise durch Norwegen und Lappland*. 2 bind. 1810
* *Physical Description of the Canary Isles*, 1825
* *On the Ammonites*, 1832
* *Geological Map of Germany* (42 sheets), Berlin, 1832
* *On the Terebratulae*, 1834
* *Über den Jur in Deutschland*, 1839
* *On the Ceratites*, 1841
* *On the Cystidae*, 1845

## Referanser


## Eksterne lenker
*  
*
Parareptilia

* se tekst

**Parareptilia** er en systematisk gruppe som er foreslått for å dekke den eldste sidegreina på amniotenes stamtre. Denne gruppen inneholder deler av urreptilene, og ble tidligere forslått å også omfatte skilpaddene.

## Historie
Parareptilia ble første gang foreslått i 1947 av paleontologen Everett C. Olson. Han delte krypdyrene i *Parareptilia* og *Eureptilia*. I Pararreptilia plasserte han urreptilene utenom skilpadder og Captorhinider, alle andre reptiler og fugler havnet i Eureptilia (tilsvarende det moderne Sauropsida).

Begrepet Parareptilia ble mottatt med skepsis og gikk fort ut av bruk, men med den moderne fylogenetikken dukket det opp igjen på 1990-tallet. Tidligere var det rådende paradigmet blandt systematikere at skilpaddene utgjør søstergruppa til de øvrige reptilene, og Parareptilia ble derfor brukt for å samle dem og deres antatte forfedre i en samlet gruppe. Den nøyaktige sammensetningen av Parareptilia varierte fra forsker til forsker, først og fremst fordi det ikke er funnet noen gruppe som med sikkerhet er skilpaddenes forfedre, og delvis fordi den eldste kjente skilpaddefossilet *[[Odontochelys semitestacea]]* ikke har trekk som med sikkerhet kan plassere den i noen av krypdyrgruppene.

Et annet stort usikkerhetsmoment som har gjort bruken av Parareptilia vanskelig er de pattedyrliknende krypdyrene, pattedyrenes forfedre. Også disse stammer fra en primitiv gruppe urreptiler tilbake i karbon. Spørsmålet er om det var skilpaddenes forfedre eller pattedyrenes forfedre som splittet av først. I dag er det vanlig å anta at de pattedyrliknende krypdyrene er den eldste sidegreina (slik at gruppa skilpadder og resten av krypdyrene (inkludert fugler) utgjør en naturlig enhet (en monofyletisk gruppe), kalt Sauropsida. Om skilpaddene skulle vise seg å være den eldste sidegreina, må de og deres forfedre regnes som en gruppe på linje med pattedyrene. Resultatet blir å heve Parareptilia til en klasse slik som pattedyr om man velger en streng fylogenetisk tilnerming.

## Skilpadder og krokodiller
Nyere forskning tyder på at skilpadder er sekundert anapside, det vil si at det hele skalletaket hos skilpadder, særlig havskilpadder er et trekk de har utviklet fra en diapsid konfigurasjon, og at skilpaddene muligens er en type archosaurer eller søstergruppen til archosaurene. Etter hvert som bedre gentiske metoder har blitt utviklet har skilpaddene blitt plasert som søstergruppe til krokodiller og fugler.

Selv om skilpadder avviker anatomisk fra andre firbeinte dyr har de en del trekk som knytter dem mot fugler oh krokodiller. Skilpaddenes skjell er dannet fra den levende lærhuden og kastes som små flak slik som hos krokodiller, mens skjell hos skjellkrypdyr dannes fra overhuden og kastes som en samlet ham. Eggene til skilpadder har også et kalkrikt skall slik som hos fugler og krokodiller, i motsettning til de læraktige eggene hos andre krypdyr og hos eggeleggende pattedyr.

## Referanser

## Eksterne lenker
*
Fylkesvei 428 (Akershus)

**Fylkesvei 428 i Akershus** gikk mellom Ask og Leira i Gjerdrum. Veiens lengde var 4,6&nbsp;km.

2019 ble veien del av fylkesvei 1542.

## Kommuner og knutepunkter

## Referanser


## Eksterne lenker
* Vegvesenets vegkart
Råbjerg Mile

**Råbjerg Mile** er Danmarks største vandreklitt. Den ligger ved Bunken Klitplantage mellom Skagen og Frederikshavn.

Milen dekker et areal på ca. 1 km² og er 40 meter høy på det høyeste. Vinden beveger sanddynene i nordøstlig retning, og den beveger seg opp til 18 meter i året. Siden 1900 har den beveget seg 1&nbsp;500 m, noe som innebærer at den om 100–200 år vil kunne ha dekket hovedveien til Skagen. Sanddynen etterlater seg et lavt, fuktig lag med sand når den flytter seg mot Kattegat. 

Mer enn 250&nbsp;000 mennesker besøker den 300 år gamle klitten hvert år. 

## Eksterne lenker
* Skagenguide om Råbjerg Mile
Sinober

**Sinober** kan referere til
*sinober (mineral) 
*sinober (farge) - farge som kan fremstilles av mineralet, eventuelt syntetisk 
*Sinober (Lillomarka) - sportsstue, serveringssted og husmannsplass i Lillomarka ved Oslo
Fylkesvei 301 (Akershus)

**Fylkesvei 301 i Akershus** gikk mellom Stalsberghagen og Fjerdingby i Rælingen. Veiens lengde var 4,8&nbsp;km.

2019 ble veien erstattet av fylkesvei 1502 og fylkesvei 1529.

## Kommuner og knutepunkter

## Referanser


## Eksterne lenker
* Vegvesenets vegkart
Olga Meyer

**Olga Meyer** (1930–2018) var en norsk radiojournalist, programleder og pedagog som var ansatt i NRK Radio i drøyt 30 år.  

Meyer ble født i Fana (nå Bergen) i Hordaland. Hun arbeidet som salongjente i norsk utenriksfart i sine yngre år. I 1967 tok hun eksamen ved Volda lærarskule. Hun startet lærerkarrieren i Oslo, deretter i hjembygda Fana.   

I 1969 ble hun ansatt som programmedarbeider i NRK Radio. Hun arbeidet i Samfunnsavdelingen fra 1969 til 1993, og i Oslo-redaksjonen i P1 fra 1993 til 2000. Hun var med i redaksjonen til programmene *[[Kvardagen]]*, *[[Forbrukaren har ordet]]*, *[[På direkten]]*, *[[Sånn er livet]]*, *[[Ekko (radioprogram)|Ekko]]* og *[[Sølvsuper]]*. Fra 1995 hadde hun en fast spalte i *[[Nitimen]]* med «dyrehistorier» – historier om folks opplevelser med eller iakttagelser av dyrs adferd – som var sendt inn av lyttere fra hele landet. Hun utga senere flere bøker med utvalg av disse dyrehistoriene.  

Hun var med på å starte Mediemållaget i 1977 og var dets leder fra 1992 til 1994. Hun var også aktiv i Noregs Mållag over mange år og satt i styret og arbeidsutvalget i og som leder for Fylkesmållaget Vikværingen.  

Meyer fikk Kringkastingsprisen i 1981 og ble æresmedlem i Noregs Mållag i 2000. I 2006 ble hun portrettert av Andreas Lunnan i radioprogrammet *Sølvsuper*.

## Utgivelser
*   Illustrert av &Oslash;yvind Hansen
*  Illustrert av Ellen Wilhelmsen
*   Illustrert av Ellen Wilhelmsen
*   Illustrert av Ellen Wilhelmsen
*   Illustrert av Ellen Wilhelmsen

## Utmerkelser
* Kringkastingsprisen (1981)
* Hedersmedlem i Fana Mållag
* Hedersmedlem i Noregs Mållag (2000)
* Dampradioen i gull fra NRK (2000)

## Referanser
Blåbjerg Klit

**Blåbjerg Klit** er med ca. 64 m Danmarks høyeste klitt. Den ligger i den sørlige delen av Blåbjerg Klitplantage i Vestjylland. 

Blåbjerg ble tidligere brukt som landemerke for sjøfarere da det ses meget tydelig fra havet. Det er en imponerende utsikt fra toppen, og det skulle etter sigende være mulig å se 40 kirketårn fra toppen i klart vær. Mot sør ses Henne Strand og mot nord Tipperne og Ringkøbing Fjord. Mot sørøst ses Fiilsø og Henne Kirke.

På toppen av Blåbjerg er det reist en stor minnestein i bornholmsk granitt. Stenen ble reist i 1908 til minne om Thyge de Thygeson, som levde 1806&ndash;1905, og som i perioden 1861&ndash;1899 ledet beplantningen av Blåbjerg Klitplantage. Steinen ble fraktet med båt fra Bornholm til Esbjerg og derfra videre med hestevogn til sin nåværende plass.

## Referanser
Fylkesvei 304 (Akershus)

**Fylkesvei 304 i Akershus** gikk mellom kommunegrensen mot Skedsmo ved Stalsberg og Lillestrømbrua i Rælingen. Veiens lengde var 1,3&nbsp;km.

2019 ble veien erstattet av deler av fylkesvei 1506 og fylkesvei 1518.

## Kommuner og knutepunkter

## Referanser


## Eksterne lenker
* Vegvesenets vegkart
Franklin (gruppe)

**Franklin** var navnet på en norsk musikkduo som besto av Oddvar Ruud og Kurt Andreassen. Den ble dannet i 1989, og sommeren samme år produserte de sin største hit, «Bombadilla Life». Denne lå over 16 uker på VG-lista, med flere uker som nummer 1. I 1990 ga de ut albumet *All the Fun in the World*.  Det inneholdt bl.a. sangen «Don't say goodbye», som er spilt inn av en rekke artister, fra Finland til Australia. CD-en oppnådde ikke samme suksess som forgjengeren, og i 1991 ble duoen  oppløst.

## Diskografi
**[[Bombadilla Days]]* (1989)
**[[All the Fun (In the World)]]* (1990)

## Referanser


## Eksterne lenker
* 
*Artikkel på Rockipedia
Fylkesvei 381 (Akershus)

**Fylkesvei 381 i Akershus** gikk mellom Sagdalen og Vigernes i Skedsmo.

Traséer: Vigernes – Solheimsgata (1,3&nbsp;km), Lillestrøm kirke – Lillestrøm stasjon (0,5&nbsp;km), Pedersløkka – Sagdalen (1,5&nbsp;km). Lillestrøm bru er Rælingens betegnelse på Rælingsbrua.

2019 ble veien erstattet av fylkesvei 1518, fylkesvei 1531, fylkesvei 1532 og fylkesvei 1533.

## Kommuner og knutepunkter

* Nitelva bru (Nitelva, 41 m)

## Referanser


## Eksterne lenker
* Vegvesenets vegkart
Blåbjerg

Blåbjerg kan vise til

*Blaabjerg – en kommune i Ribe amt i Danmark
*Blåbjerg Klit – Danmarks høyeste klitt
Fylkesvei 376 (Akershus)

**Fylkesvei 376 (Fv376) i Akershus** gikk mellom Stalsberghagen i Skedsmo og kommunegrensen mot Lørenskog ved Bassengåsen i Rælingen. Veien var 807 meter lang.

2019 ble veien del av fylkesvei 1516.

## Kommuner og knutepunkter

## Referanser


## Eksterne lenker
* Vegvesenets vegkart
Olga Sjisjigina

**Olga Vasiljevna Sjisjigina** – Ольга Васильевна Шишигина, (født 23. desember 1968 i Almaty) er en tidligere kasakhstansk friidrettsutøver, olympisk mester og asiatisk rekordholder på 100 meter hekk.

Sjisjigina vant 100 meter hekk under OL 2000 i Sydney. Hun har i tillegg flere medaljer fra internasjonale mesterskap, deriblant gull fra innendørs-VM 1999, og en seier i Asiamesterskapet fra 1998.

Sjisjigina var utestengt fra all idrett fra 1996 til 1998 etter en positiv dopingtest.

## Internasjonale mesterskap

## Personlige rekorder

## Referanser


## Eksterne lenker
*
Brekkåsen

**Brekkåsen** er et byggefelt på Gimse i Melhus kommune. Navnet brukes mye om hele det nyeste byggefeltet (Brekkåsen og Klemmets veg), men en gate i byggefeltet har også dette navnet. Brekkåsen skole ligger i Klemmets veg. Boligene i Brekkåsen ble i all hovedsak bygd på slutten av 90-tallet, mens boligene i Klemmets veg ble bygd på 2000-tallet.

## Klemmets veg
Klemmets veg går fra Hollumveien til Bjønnveien. I enden ved Bjønnveien er veien stengt, etter et tidligere politisk vedtak, tatt før utbyggingen startet, før å redusere trafikken i Bjønnveien. Dette medfører at enkelte beboere får en omvei på 3 km, og derfor har flere beboere reagerer på stengingen. Vinteren 2007 startet enkelte å kjøre ved siden av veien (slik at man kom utenom sperringene). Det ble da oppgitt at man hadde fått lov til dette av grunneieren, noe grunneieren benektet. Trafikksikkerhetsutvalget i Melhus kommune har vært på befaring på stedet, og saken har vært oppe til debatt i både komité for teknikk og miljø i Melhus kommune og i kommunestyret flere ganger.

## Referanser
Fylkesvei 430 (Akershus)

**Fylkesvei 430 i [[Akershus]]** gikk mellom Kankedal og Kjærstad i Gjerdrum. Veiens lengde var 1,8&nbsp;km.

2013 ble veien del av fylkesvei 1546.

## Kommuner og knutepunkter

* Kankedal
* fra Korsmo til  Meieriet (5,0&nbsp;km)
*Kjærstad →  til  Løken i Nannestad

## Referanser


## Eksterne lenker
* Vegvesenets vegkart
Yteved

**Yteved**, **splint** eller **gjeit** er den delen av trestamme som ligger mellom kambium og kjerneveden. Ytevedens celler er levende og står for treets transport av vann og næringsstoffer opp til bladene. Yteveden er vanligvis lysere og mindre motstandsdyktig mot råte og insektangrep enn kjerneveden. Så lenge treet vokser angripes allikevel kjerneveden lettere enn yteveden.
Goran Slavkovski

**Goran Slavkovski** (født 8. april 1989) er en svensk-makedonsk fotballspiller som er under kontrakt i den italienske fotballklubben Inter i Serie A og som er utlånt til den engelske Championship–klubben Sheffield United FC. Slavkovski har vært ettertraktet av flere andre klubber, blant annet Manchester United. I 2010 signerte han for den tyske bundesligaklubben VfL Bochum.

## Referanser


## Eksterne lenker
*
Oise

:*Dette er en artikkel om elven Oise. For departementet, se [[Oise (departement)]]*

**Oise** er en elv i Belgia og Frankrike. Den er en av sideelvene til Seine fra høyre med en total lengde på 341 km. Elven har sitt utspring i den belgiske provinsen Hainaut, sør for landsbyen Chimay. Den krysser grensen til Frankrike og munner ut i Seinen i Conflans-Sainte-Honorine, nær Paris. Den største sideelven til Oise er Aisne. 

## Bosetninger langs elven
Oise renner gjennom følgende *[[Frankrikes departementer|département]]* og landsbyer i Frankrike:

* Aisne: Hirson, Guise, Chauny
* Oise (oppkalt opp etter elven): Noyon, Compiègne, Creil
* Val-d'Oise (oppkalt opp etter elven): Auvers-sur-Oise, Pontoise, Cergy, Jouy-le-Moutier
* Yvelines: Conflans-Sainte-Honorine

## Skipsfart
Oise har lenge spilt en viktig rolle i innenlands skipsfart. Den vil bli en ennå viktigere vannvei når kanalen Seine-Nord blir ferdig. Da blir elven knyttet opp til det store kanalsystemet i Nord-Frankrike.  Seine-Nord vil erstatte den gamle Canal de Saint Quentin og den nåværende Canal du Nord, som har kapasitet langt under standard. Når den nye Seine-Nord-kanalen er ferdig vil større fartøy kunne transportere varer mellom elven Seinen (og Paris-området) og havnene i Dunkerque, Antwerpen og Rotterdam, eller lenger inn i andre deler av Europa. 

Selv i dag er Oise kanalisert for å ta store fartøy, men tørke og den frie høyden under broene avgrenser kapasiteten. De sju slusene (i tillegg til to i kanalen fra Oise) kan ta fartøy på 110 ganger 11,45 meter gjennom elven og kanalen til Pont l'Évêque, der den går ut i Canal du Nord. Lenger opp i elven, fra Pont l'Évêque, ligger det en kanal som har kapasitet avgrenset til Freycinet-standarden (38 x 5 meter).

## Sideelver
### Høyre side
* Noirieu
* Divette
* Matz (eller Mas)
* Aronde
* Brèche
* Thérain

### Venstre side
* Gland
* Thon 
* Serre 
* Ru de Servais
* Aisne
* Automne
* Nonette
* Thève

## Referanser


## Eksterne lenker
*
Birgitte Brekke

**Birgitte Brekke** (født 17. september 1954 i Danmark) er kommandør i Frelsesarmeen. Hun reiste på Frelsesarmeens internasjonale offisersskole i 1978 og der møtte hun  Bo Brekke, som hun etter endt studium i 1980 giftet seg med. Sammen har de gjort tjeneste i Norge, Danmark og Sri Lanka og ledet arbeidet i Bangladesh og Nord-Skottland. I 2005 ble de nestkommanderende i Frelsesarmeens Øst-Europa-territorium som fram til 1. august 2015 besto av Russland, Ukraina, Georgia, Moldova og Romania. I 2006 ble de beordret til Pakistan hvor Bo ble skutt og drept i Lahore den 27. september 2007.

Birgitte Brekke er kjent som «Moren til Sally Ann» – et rettferdig handel-konsept som i dag har spredd seg til fire verdensdeler. 

Selv om hun opprinnelig er fra Danmark, er Birgitte Brekke fortsatt norsk offiser. I perioden etter mannens død var hun bosatt i Norge, men jobbet med prosjekter knyttet til det internasjonale hovedkvarteret i London. 1. november 2010 ble hun beordret som landsleder for Frelsesarmeen i Danmark. 

Høsten 2012 ble hun utnevnt til internasjonal sekretær for Europa, og forfremmet til kommandør. Denne stillingen tiltrådte hun 1. februar 2013. I juli samme år ble det kjent at hun hadde forlovet seg med general Shaw Clifton. De giftet seg i London lørdag 12. oktober samme år. Fra 1. januar 2018 har Birgitte Brekke vært internasjonal sekretær for programavdelingen ved det internasjonale hovedkvarteret, en stilling hun hadde fram til hun gikk av med pensjon 1. okt. 2021. Som pensjonist har hun jobbet deltid i teamet som leder Frelsesarmeens strategiarbeid i Norge, Island og Færøyene.  

## Eksterne lenker
* Moren til Sally Ann
The Death Trip Continues

***The Death Trip Continues*** er en sjelden EP av Static-X, utgitt i 2000. Det etterfulgte debutalbumet *[[Wisconsin Death Trip]]* som ble lansert i 1999. EP-en var kun en promo-CD og var ikke tilgjengelig i butikker.

## Sporliste
#«Love Dump (Edit)»
#«Love Dump (Mephisto Odyssey Remix)»
#«Bled for Days (Edit)»
#«Bled for Days (Live)»
#«Burning Inside»
#«So Real»
#«S.O.M.»

## Eksterne lenker
*
Al Qal’a

**Beni Hammads Al-Qal'a** (**Beni Hammads [[citadell]]** - også omtalt som **Qalaat Beni Hammad**) er en ruinby i M'Sila-provinsen i Algerie. Byen ble grunnlagt i 1007 av emir Hammad ibn Buluggin og var Hammadid-emirenes første hovedstad. Byen ligger i fjellene, ca. 1000 moh. Byen ble ødelagt i 1152, og i dag er det bare ruiner tilbake. Rundt byen ligger en 7&nbsp;km stor ring av forsvarsmurer. I området finnes også ruinene av en stor moské og dens minaret, samt noen palass. Minareten er 25 meter høy, og kan ha vært prototypen på den tredelte minareten.

Området gir et godt inntrykk av Hammadid-kulturen, og ble derfor et av de tidligste verdensarvstedene. Oppføringen på UNESCOs verdensarvliste skjedde i 1980, med den begrunnelse at Beni Hammads Al-Qal'a gir et autentisk bilde av hvordan en islamsk festningsby så ut (begrunnelsen lyder på engelsk *«an authentic picture of a fortified Muslim city»*).

## Eksterne lenker
*
Benoit

**Benoit** kan sikte til:
*Chris Benoit, avdød fribryter
*Nancy Benoit, avdød fribryter, manager og kone til Chris Benoit
Hurling

**Hurling** (irsk: *iománaíocht, iomáint*) er en av nasjonalsportene i Irland og er et utendørs lagspill av gammel irsk-gælisk opprinnelse, spilt av menn. Som et av Irlands stedegne gæliske spill som deler det en rekke funksjoner med gælisk fotball, for eksempel banen og mål, antall spillere og mye terminologi. Det samme spillet som spilles av kvinner kalles camogie (*camógaíocht*), som deler en felles gælisk rot. Spillet administreres av Gaelic Athletic Association (GAA).

Sporten er av gælisk opprinnelse, svært gammel og spilles kun av menn (eller gutter). Det er 15 spillere på hvert lag, og spillerne bruker en kølle av tre (en hurley) til å føre ballen (en sliotar) framover. Det er også lov å ta ballen i hånda og løpe inntil fire skritt med den. Ballen kan slås med hurleyen eller hånda, men det er ikke lov å kaste den. Ballen minner om en amerikansk baseball og er laget av lær. Hurling har store likheter med shinty, som spilles i Skottland.

Hurlingbanen er mellom 130 og 145 m lang, og fra 80 til 90 m bred. Målene er 6,5 m vide og 2,5 m høye, og de to loddrette målstangene skal være minst 7 m høye for å danne en H.

## Referanser


## Eksterne lenker
*